মানুয়েল লানজিনি
মানুয়েল লানজিনি (আমেরিকান স্পেনীয়: [maˈnwel lanˈsini]; জন্ম: ১৫ ফেব্রুয়ারি ১৯৯৩) হলেন একজন আর্জেন্টিনীয় পেশাদার ফুটবলার, যিনি প্রিমিয়ার লিগ ক্লাব ওয়েস্ট হ্যাম ইউনাইটেড এবং আর্জেন্টিনা জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি এরপূর্বে রিভার প্লেত এবং ফ্লিমিনেন্সের হয়ে খেলেছেন। তিনি তার বল ধরে রাখার খমতা, ড্রিবলিং করার দক্ষতা, চমৎকার ত্বরণ এবং ডিফেন্ডারদের দ্রুত অতিক্রম করার দক্ষতার জন্য অধিক পরিচিত। তার ডাকনাম হচ্ছে "লা জোয়া" ("রত্ন")। সুপারক্লাসিকোয়, আর্জেন্টিনা ডার্বিতে সবচেয়ে দ্রুততম গোল করার রেকর্ড গড়েছেন তিনি। তিনি খেলা শুরু হওয়ার মাত্র ৪৩ সেকেন্ডের মাথায় তিনি গোল করে রেকর্ড গড়েন।